Primele cazuri de Covid-19 au apărut mai devreme decât s-a crezut iniţial, arată studiile făcute în Italia.
Mai mulţi italieni au dezvoltat anticorpi pentru coronavirus înainte de luna februarie. Primul pacient cu Covid a fost raportat în Italia pe 21 februarie. Au existat foarte multe cazuri de pneumonie severă şi gripă, în Italia, în ultimele luni din 2019.
Coronavirusul circula în Italia încă din septembrie 2019, arată studiile făcute de National Cancer Institute în Milano, potrivit Reuters.Organizaţia Mondială a Sănătăţii a spus că nu existau informaţii legate de Covid-19 până la primul focar din Wuhan, China, raportat în decembrie. Iar pacientul zero din Italia a fost înregistrat pe 21 februarie, într-un orăşel de lângă Milano.Dar cercetătorii italieni au aflat că 11,6% din cei 959 de voluntari care s-au oferit să îşi facă analize la plămâni între septembrie 2019 şi martie 2020, au dezvoltat anticorpi pentru coronavirus înainte de luna februarie.Cercetătorii italieni au afirmat în luna martie că în regiunea Lombardia a fost înregistrat un număr anormal de mare de cazuri de pneumonie severă şi gripă în ultima parte a anului trecut, ceea ce înseamnă că virusul ar fi circulat mult mai devreme decât s-a crezut iniţial.